**আবারও হাঁটবো  
প্রবীর চক্রবর্তী**আসলে অচেনা ছিল সব চেনা মুখ  
মুখোশটা খালি এখন যাচ্ছে দেখা  
সিন্দুকে কিছু পায়ে ঘাম ফেলা সুখ   
চিলেকোঠা ঘরে আসলে সবাই একা  
  
সেদিনও তো ছিল অনবধানতা ছোঁয়া   
আজ দূরত্ব সরকারি দুই গজ  
ভালবাসা ছিল ব্রাত্য নেশার ধোঁয়া  
ছুঁড়ে ফেলে দেওয়া স্বপ্ন নীল কাগজ  
  
ভালোই হয়েছে দূরে থাকা অভ্যাস  
তবু আনচান প্রগলভ অবসর  
অসতর্কতা এনেছিল উচ্ছাস   
আজ ফুল আঁকা নীরব শ্বেতপাথর   
  
আবারও হাঁটব বাদামের ঠোঙা হাতে  
যদিও পাষাণ বলছে "তফাৎ যাও..."  
চাঁদ ঝরে পড়া বৃষ্টিমাখানো রাতে  
ভিজব আবার, যদি তুমি সাড়া দাও