**উপত্যকার বৃষ্টি ও আমি  
সমিত কুমার হালদার**   
  
গোটা চাঁদ মেঘের ভিতরে  
ডুবে-ভেসে টিকে আছে কোনোমতে..  
আর তার অনেক নীচে  
অন্ধকারে মিশে এগোচ্ছি আমি ।  
বৃষ্টি এলো জোরে ,  
ঝাপসা হয়ে যেতে লাগলো উপত্যকা ।  
  
রাতের ক্যানভাসে তুলির টানে  
শিল্পীর আঁকা দৃশ্যপট ;  
বৃষ্টি বুকে নিয়ে ছুটে চলেছে নদী ।  
বৃষ্টি এলো আরো জোরে  
আর ক্রমশ.....  
ঝাপসা থেকে ঝাপসাতর হতে লাগলো উপত্যকা ।  
  
আসুক দমকা হাওয়া  
উড়িয়ে নিয়ে যাক বেহিসাবী মনখারাপ  
বৃষ্টি ফোঁটার ফাঁকে রেখে গেলাম জানালা !  
  
বৃষ্টি এখন মুষলধারে  
ভিজছি আমি একা উপত্যকার সাথে ।